
AVIZ
asupra propunerii legislative pentru modificarea şi 
completarea Legii nr.578/2004 privind acordarea unui ajutor
 lunar pentru soţul supravieţuitor
În conformitate cu prevederile art.95 din Regulamentul Camerei Deputaţilor, republicat, cu modificările ulterioare Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.578/2004 privind acordarea unui ajutor lunar pentru soţul supravieţuitor, trimisă cu adresa nr. Pl - x 786 din 15 noiembrie 2007, înregistrată  sub nr.31/1238 din 15 noiembrie 2007.

În conformitate cu dispoziţiile art.75 alin.(1) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 7 noiembrie 2007.

Potrivit prevederilor art.61 din Regulamentul Camerei Deputaţilor, Comisia a dezbătut propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ nr.822/25.06.2007 şi punctul de vedere negativ al Guvernului României nr.1695 din 16.07.2007, în şedinţa din 29 ianuarie 2008.
În urma dezbaterilor, Comisia a hotărât, cu unanimitate de voturi, avizarea negativă, întrucât,  în acest moment propunerea legislativă este lipsită de obiect deoarece art.1 al Legii nr.578/2004  a fost modificat integral prin Legea nr.255/2007 din 19 iulie 2007.
În raport de obiectul şi conţinutul său, propunerea legislativă face parte din categoria legilor ordinare.

